Kupro
Kupro (pia: Kuprosi, Kipro, Saiprasi, Cyprus) ni nchi ya kisiwani upande wa mashariki wa bahari ya Mediteranea.
Kijiografia ni sehemu ya Asia, lakini kiutamaduni na kisiasa ni sehemu ya Ulaya.
Mji mkuu ni Nikosia.
Watu waliishi kisiwani huko walau kuanzia milenia ya 10 KK.
Zamani za Kale kisiwa kilikuwa chanzo cha shaba nyingi iliyopatikana katika eneo la Mediteranea ya mashariki. Jina la kikemia la shaba "kupri" linatokana na jina la kisiwa.
Kisiwa kinazungumziwa na Biblia ya Kikristo, kwa namna ya pekee kuhusiana na umisionari wa Mtume Barnaba na wenzie Mtume Paulo na Marko Mwinjili kisiwani huko.
Kuanzia mwaka 649 Kupro ilishambuliwa na pengine kutawaliwa na Waarabu walioua wakazi wengi na kubomoa makanisa na miji mizima.
Baada ya Wakristo kujirudishia kisiwa hicho muhimu, Waturuki Waosmani walikiteka mwaka 1570 na kuingiza Uislamu bila kufaulu kufuta dini ya wenyeji.
Mwaka 1878 Uingereza ulianza kutawala Kupro bila kuitenga rasmi na Dola la Waosmani hadi mwaka 1914.
Tarehe 16 Agosti 1960 Kupro ilijipatia uhuru ingawa kulikuwa na utata kati ya kubaki peke yake, kuungana na Ugiriki au kugawiwa kati ya kaskazini (Waturuki) na kusini (Wagiriki).
Tangu vita vya Kupro, 1974 kisiwa kimegawiwa, huku maeneo ya kaskazini yakiwa yanatawaliwa na Jamhuri ya Kituruki ya Cyprus ya Kaskazini isiyotambulika kimataifa.
Pamoja na hayo, Kupro imefaulu kujiunga na Umoja wa Ulaya tarehe 1 Mei 2004.
Wakazi walio wengi hutumia lugha ya Kigiriki, wengine Kituruki, ambazo zote mbili ni lugha rasmi.
Kwa jumla hao wa kwanza ni Wakristo Waorthodoksi (78% za wakazi wote), hao wa pili ni Waislamu (20%).
Wakristo wengine ni Wakatoliki, Waarmenia na Waanglikana.
Dini ina nafasi kubwa katika maisha ya wananchi.
Orodha ya nchi kufuatana na wakazi
from UCB Libraries GovPubs information from the United States Department of State includes Background Notes, Country Study and major reports at Curlie from the BBC News , a fully digitised text from The Metropolitan Museum of Art libraries
– the official travel portal for Cyprus – www.Cyprus.com
. The Republic of Cyprus Press and Information Office, This article incorporatespublic domain material from the Library of Congress Country Studieswebsite . This article incorporatespublic domain material from the CIA World Factbookwebsite .
Jamii:Visiwa vya Mediteranea Jamii:Nchi za visiwa Jamii:Nchi za Umoja wa Ulaya Jamii:Nchi za Asia Jamii:Maeneo ya Biblia Jamii:Jumuiya ya Madola